Linda terra-aɣ-d:" akken yebɣu urgaz yewwi-d ɣef tmeṭṭut, yeɛreḍ ad yekcem di ṣṣura-s ur yezmir ara ad yidir am nettat, tuqqda n tirget yeskenfen leǧwareḥ-is. Ala win yettewten i zemren ad d-iḥulfu s uknaf i yuzzan tasa-s. Ur cukkeɣ ara yezmer ad yazzel wawal deg yiles n wargaz am wakken ara yazzel ɣef win n tmeṭṭut, imi ulac win i zemren ad yesefru lqerḥ n tallest am nettat s timmad-is".